
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1538 

11 Ιουνίου 2014 


ΑΠΟΦΑΣΕΙ Σ 

Αριθμ. 4564/3819 

Έγκριση του Οργανισμού Εσωτερικής Υπηρεσίας του 
ΝΠΔΔ Πολιτιστικός Αθλητικός Οργανισμός Δήμου 
Ηλιούπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/Α727-12-2010) «Οργανισμός 
της Αποκεντρωμένης Διοίκησης Αττικής». 

2. Τις διατάξεις των άρθρων 97, 98 και 280 του 
Ν. 3852/10 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ 87/Α707-06-2010). 

3. Τις διατάξεις των άρθρων 10,87, 88, 89, 90 και 99 του 
Ν. 3584/2007 «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων» (ΦΕΚ 143/Α'/28.06.2007). 

4. Τις διατάξεις του Ν. 3731/2008 «Αναδιοργάνωση 
της Δημοτικής Αστυνομίας και ρυθμίσεις λοιπών θε¬ 
μάτων αρμοδιότητας Υπουργείου Εσωτερικών» (ΦΕΚ 
263/Α723.12.2008). 

5. Τις διατάξεις του άρθρου 1 του Ν. 3839/2010 και της 
παρ. 1δ του άρθρου 51 του Ν. 3905/2010. 

6. Την υπ’ αριθμ. ΔΙΔΑΔ/Φ.35.23/1288/οικ.8652/16-04-2010 
εγκύκλιο της Γενικής Γραμματείας Δημόσιας Διοίκησης 
& Ηλεκτρονικής Διακυβέρνησης. 

7. Τις διατάξεις του άρθρου 33 του Ν. 4024/2011 (ΦΕΚ 
226/Α727-10-2011). 

8. Το υπ’ αριθμ. ΔΟΑ/Φ.14/1 /οικ.21732/31-10-2011 έγγρα¬ 
φο του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης. 

9. Τις υπ’ αριθμ. 1982/26-10-2012 και 1983/26-10-2012 
διαπιστωτικές πράξεις του Προέδρου του ΝΠΔΔ Πολι¬ 
τιστικός Αθλητικός Οργανισμός Δήμου Ηλιούπολης, περί 
αυτοδίκαιης κατάργησης των κενών οργανικών θέσεων 
(ΦΕΚ 3004/Β712-11-2012). 

10. Την υπ’ αριθμ. οικ. 4835/06-02-2013 κοινή υπουργική 
απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης - Εσωτερικών (ΦΕΚ 
379/Β719- 02-2013). 

11. Την υπ’ αριθμ. 106/2013 απόφαση του Διοικητικού 
Συμβουλίου του ΝΠΔΔ Πολιτιστικός Αθλητικός Οργα¬ 


νισμός Δήμου Ηλιούπολης όπως διορθώθηκε με την 
υπ’ αριθμ. 146/2013 όμοια απόφαση, περί ψήφισης του 
ΟΕΥ του. 

12. Τις υπ’ αριθμ. 364/2013 και 473/2013 αποφάσεις 
του Δημοτικού Συμβουλίου του Δήμου Ηλιούπολης, περί 
έγκρισης του Οργανισμού Εσωτερικής Υπηρεσίας του 
ΝΠΔΔ Πολιτιστικός Αθλητικός Οργανισμός Δήμου Ηλι¬ 
ούπολης. 

13. Τη γνωμοδότηση του οικείου Υπηρεσιακού Συμ¬ 
βουλίου που διατυπώθηκε στο υπ’ αριθμ. 3/19-06-2013 
πρακτικό του, αποφασίζουμε: 

Εγκρίνεται η υπ’ αριθμ. 106/2013 απόφαση του Διοι¬ 
κητικού Συμβουλίου του ΝΠΔΔ Πολιτιστικός Αθλητικός 
Οργανισμός Δήμου Ηλιούπολης όπως διορθώθηκε με 
την υπ’ αριθμ. 146/2013 όμοια απόφαση, περί ψήφισης 
του ΟΕΥ του, ο οποίος έχει ως εξής: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 
ΚΩΔΙΚΟΠΟΙΗΣΗ Ο.Ε.Υ. 

Αρθρο 1 

1) Διεύθυνση Πολιτισμού - Αθλητισμού 

2) Αυτοτελή Γ ραφεία 

Αρθρο 2 

ΔΙΑΡΘΡΩΣΗ ΥΠΗΡΕΣΙΩΝ 

ΔΙΕΥΘΥΝΣΗ ΠΟΛΙΤΙΣΜΟΥ - ΑΘΛΗΤΙΣΜΟΥ 

1. Τμήμα Διοικητικό - Οικονομικό 

Α) Γ ραφείο Διοικητικών Υπηρεσιών 

Β) Γραφείο Οικονομικών Υπηρεσιών 

2. Τμήμα Πολιτισμού 

Α) Γ ραφείο Διοικητικής, Γ ραμματειακής Υποστήριξης 
και Προγραμματισμού 

Β) Γραφείο Πολιτιστικών και Περιβαλλοντικών Δρά¬ 
σεων και Εκδηλώσεων 

Γ) Γ ραφείο Καλλιτεχνικής Εκπαίδευσης 

Δ) Γ ραφείο Βιβλιοθήκης 

3. Τ μήμα Αθλητισμού 

Α) Γ ραφείο Διοικητικής, Γ ραμματειακής Υποστήριξης 
και Προγραμματισμού 

Β) Γ ραφείο Αθλητικών Δράσεων και Εκδηλώσεων 

ΑΥΤΟΤΕΛΗ ΓΡΑΦΕΙΑ 

Α) Αυτοτελές γραφείο Προέδρου, Επικοινωνίας, Δη¬ 
μοσίων Σχέσεων και Χορηγιών. 

Β) Αυτοτελές γραφείο Λειτουργίας Πολιτιστικών και 
Αθλητικών Εγκαταστάσεων 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

Αρθρο 3 

ΑΡΜΟΔΙΟΤΗΤΕΣ Δ/ΝΣΗΣ ΠΟΛΙΤΙΣΜΟΥ - ΑΘΛΗΤΙΣΜΟΥ 

1. Η Διεύθυνση Πολιτισμού - Αθλητισμού εξειδικεύει 
και εφαρμόζει, στο χώρο της, τις βασικές αρχές και τη 
συνολική πολιτική του Οργανισμού, όπως αυτές χαράσ- 
σονται από το Διοικητικό Συμβούλιο του Π.Α.Ο.Δ.ΗΛ. και 
τον Πρόεδρο του. 

2. Έχει την ευθύνη της παρακολούθησης εκτέλεσης 
του ετησίου προϋπολογισμού, της διαχείρισης των δι¬ 
αθεσίμων και της περιουσίας του, των πόσης φύσεως 
προμηθειών και της μηχανοργάνωσης, καθώς και της 
ορθολογικής αξιοποίησης του ανθρωπίνου δυναμικού 
του Ν.Π.Δ.Δ. 

3. Είναι αρμόδια για την υποστήριξη των οργάνων 
διοίκησης και των υπηρεσιών του Νομικού Προσώπου 
κατά τις διαδικασίες σύνταξης, παρακολούθησης και 
αξιολόγησης των αποτελεσμάτων των ετήσιων Προ¬ 
γραμμάτων Δράσης του Νομικού Προσώπου, την πα¬ 
ρακολούθηση της αποτελεσματικότητας και απόδοσης 
υπηρεσιών Πολιτισμού, κατά την επίτευξη των στόχων 
του, υπό συνθήκες διασφάλισης του επιθυμητού επι¬ 
πέδου ποιότητας των παρεχομένων υπηρεσιών. Κατά 
τις ανωτέρω δραστηριότητες καθώς και κατά τις δια¬ 
δικασίες σύνταξης, παρακολούθησης και αξιολόγησης 
των αποτελεσμάτων του Επιχειρησιακού προγράμματος 
του Δήμου, η Διεύθυνση συνεργάζεται με την αρμόδια 
Υπηρεσία Προγραμματισμού και Οργάνωσης του Δήμου. 

4. Παρακολουθεί και ελέγχει την καλή εκτέλεση των 
αρμοδιοτήτων όλων των τμημάτων και των γραφείων 
του Οργανισμού. 

5. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου του Ν.Π.Δ.Δ. 

6. Συνεργάζεται με τη Νομική Υπηρεσία του Δήμου 
και είναι υπεύθυνη για την νομιμότητα των ενεργειών 
της Υπηρεσίας. 

7. Οι αρμοδιότητες του προϊσταμένου της Διεύθυνσης 
θεωρούνται ως η γενική περιγραφή του ρόλου τους και 
αποτελούν το βασικό πλαίσιο λειτουργίας τους. Επομέ¬ 
νως είναι δυνατό να ανατίθεται στο προσωπικό που τις 
στελεχώνει, καθήκοντα που δεν αναφέρονται ρητά στον 
παρόντα οργανισμό, αλλά εντάσσονται στο ουσιαστικό 
περιεχόμενο του ρόλου της κάθε ενότητας. 

Αρθρο 4 

Αρμοδιότητες Τμήματος Διοικητικού - Οικονομικού 

Το τμήμα Διοικητικού - Οικονομικού είναι αρμόδιο 
για τον συντονισμό εφαρμογής των πολιτικών, συστη¬ 
μάτων και διαδικασιών που αποσκοπούν στην ορθολο¬ 
γική διοίκηση /διαχείριση του ανθρώπινου δυναμικού 
του Νομικού Προσώπου, καθώς και για τη λειτουργία 
του κεντρικού πρωτοκόλλου και την παροχή γενικών 
υπηρεσιών διοικητικής υποστήριξης προς τις υπηρε¬ 
σίες. Παράλληλα το τμήμα είναι αρμόδιο για την απο¬ 
τελεσματική τήρηση των οικονομικών προγραμμάτων 
λειτουργίας του Νομικού Προσώπου, τη σωστή απεικό¬ 
νιση των οικονομικών πράξεων και τη διαχείριση των 
εσόδων και δαπανών του, καθώς και τη διασφάλιση 
και αξιοποίηση της περιουσίας του και την αποτελε¬ 
σματική διενέργεια όλων των νόμιμων διαδικασιών που 


απαιτούνται για την προμήθεια υλικών, εξοπλισμού και 
υπηρεσιών του Νομικού Προσώπου. 

Ο Προϊστάμενος του Διοικητικού - Οικονομικού ευ- 
θύνεται έναντι του αμέσως υπερκείμενου διοικητικού 
επιπέδου για την αποτελεσματική και αποδοτική εκτέλε¬ 
ση των λειτουργιών της ενότητας, προγραμματίζοντας, 
οργανώνοντας, συντονίζοντας και ελέγχοντας τις επί 
μέρους δραστηριότητες, έτσι ώστε να εκπληρώνονται 
οι περιοδικοί στόχοι του Νομικού Προσώπου με βάση τα 
αντίστοιχα προγράμματα δράσης. Ειδικότερα ο προϊστά¬ 
μενος του Τμήματος Διοικητικού - Οικονομικού: 

1) Διατυπώνει σε συνεργασία με τη Διεύθυνση και 
τα Τμήματα Πολιτισμού και Αθλητισμού, τους στόχους 
και τα προγράμματα δράσης της διοικητικής ενότητας 
καθώς και τους αντίστοιχους προϋπολογισμούς. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Φροντίζει για την έγκαιρη σύνταξη, αναμόρφωση 
του ετήσιου προϋπολογισμού σύμφωνα με τις διατάξεις 
που ισχύουν για τα Νομικά Πρόσωπα Δημοσίου Δικαίου 
των ΟΤΑ καθώς και την έγκαιρη σύνταξη και υποβολή 
του ετήσιου απολογισμού. 

4) Παρακολουθεί την κίνηση εσόδων-εξόδων του 
ΠΑΟΔΗΛ κατά τομέα δραστηριότητας και ενημερώνει 
έγκαιρα τις ενδιαφερόμενες υπηρεσίες και το Διοικητικό 
Συμβούλιο. 

5) Υπογράφει τα σχετικά έγγραφα για τις αποφά¬ 
σεις που αποκεντρώνονται στον υπηρεσιακό μηχανισμό 
μετά από εξουσιοδότηση του Προέδρου του Διοικητικού 
Συμβουλίου. 

6) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων του 
Τμήματος έτσι ώστε να υλοποιούνται οι κατά περίπτωση 
αποφάσεις ή εντολές. 

7) Μεριμνά για τη βελτίωση της αποτελεσματικότητας 
της δράσης του Τμήματος, τη βελτίωση της απόδοσης 
του ανθρώπινου δυναμικού και των τεχνικών μέσων, την 
καλύτερη εξυπηρέτηση των δημοτών και την καλύτερη 
ανταπόκριση στις τοπικές ανάγκες. 

8) Εποπτεύει, αξιολογεί και κατευθύνει το προσωπικό 
του Τμήματος, μεριμνώντας για την ανάπτυξη και επι¬ 
μόρφωσή του, τη βελτίωση των συνθηκών εργασίας και 
τη διατήρηση αρμονικών εργασιακών σχέσεων. 

9) Παραλαμβάνει την αλληλογραφία που σχετίζεται 
με τις αρμοδιότητες του Τμήματος, την χαρακτηρίζει 
και την διανέμει στις αρμόδιες υπηρεσιακές μονάδες ή 
υπαλλήλους παρέχοντας τις αναγκαίες οδηγίες για τις 
ενέργειες που πρέπει να γίνουν. 

10) Εισηγείται για θέματα αρμοδιότητας του Τμήμα¬ 
τος προς Διευθυντή και τον Πρόεδρο του Διοικητικού 
Συμβουλίου και παρίσταται, εφόσον απαιτηθεί, στις συ¬ 
νεδριάσεις συλλογικών οργάνων και επιτροπών. 

11) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

12) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας 
που εποπτεύει. 

13) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

14) Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

15) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

16) Συνεργάζεται με την Νομική Υπηρεσία του Δήμου 
και είναι υπεύθυνος για την νομιμότητα των ενεργειών 
της διοικητικής μονάδας του. 

17) Σε συνεργασία με την Νομική Υπηρεσία του Δήμου, 
παρακολουθεί τη νομοθεσία, τις εξελίξεις της επιστήμης 
και τεχνολογίας και τις εξελίξεις στον τοπικό, ελλη¬ 
νικό και διεθνές περιβάλλον, που έχουν σχέση με τις 
λειτουργίες του Τμήματος. Ενημερώνει το προσωπικό 
και μεριμνά για την τήρηση των νομικών διατάξεων, 
την εφαρμογή καινοτομιών και την προσαρμογή της 
λειτουργίας του Τμήματος στις εξελίξεις που αφορούν 
το αντικείμενο του Τμήματος. 

18) Οι αρμοδιότητες του προϊσταμένου του Τμήματος 
θεωρούνται ως η γενική περιγραφή του ρόλου τους και 
αποτελούν το βασικό πλαίσιο λειτουργίας τους. Επομέ¬ 
νως είναι δυνατό να ανατίθεται στο προσωπικό που τις 
στελεχώνει, καθήκοντα που δεν αναφέρονται ρητά στον 
παρόντα οργανισμό, αλλά εντάσσονται στο ουσιαστικό 
περιεχόμενο του ρόλου της κάθε ενότητας. 

Οι αρμοδιότητες των επί μέρους οργανωτικών μονά¬ 
δων του τμήματος Υπηρεσιών Υποστήριξης είναι οι εξής: 

(α) Αρμοδιότητες γραφείου Διοικητικών Υπηρεσιών 

1. Μεριμνά για τη λειτουργία του Κεντρικού Πρωτο¬ 
κόλλου του Νομικού Προσώπου και διεκπεραιώνει τα 
σχετικά έγγραφα προς το σύνολο των υπηρεσιών του 
Ν.Π. σε συνεργασία με τις γραμματείες των επιμέρους 
υπηρεσιών. 

2. Διενεργεί τις εγγραφές στα διάφορα τμήματα εκ¬ 
μάθησης πολιτισμού-αθλητισμού και τηρεί τα σχετικά 
αρχεία σε συνεργασία με αντίστοιχα τμήματα. 

3. Υποστηρίζει τη λειτουργία των υπόλοιπων υπηρεσι¬ 
ών (λειτουργία τηλεφωνικού κέντρου, δακτυλογράφηση 
εγγράφων, παρακολούθηση αλληλογραφίας, διενέργεια 
εξωτερικών εργασιών κλπ. 

4. Έχει την ευθύνη για την διεκπεραίωση όλων των 
απαραίτητων ενεργειών που απαιτούνται για το πρό¬ 
γραμμα «ΔΙΑΥΓΕΙΑ». 

5. Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

6. Μεριμνά για τον προσδιορισμό των αναγκαίων θέ¬ 
σεων εργασίας και τον προσδιορισμό του αριθμού του 
προσωπικού ανά θέση εργασίας και οργανωτική μονάδα 
του Νομικού Προσώπου, σε συνεργασία με τις αρμό¬ 
διες υπηρεσίες και συνεργάζεται με τη Διεύθυνση για 
τον προγραμματισμό της κάλυψης των θέσεων (με νέα 
στελέχη ή ανακατανομή των υφισταμένων στελεχών). 

7. Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που με στόχο τόσο την αξιοποίηση των προσόντων των 


στελεχών όσο και την απρόσκοπτη και διαρκή κάλυψη 
των αναγκών των υπηρεσιών. 

8. Εισηγείται, έπειτα από σχετικά αιτήματα των αρμό¬ 
διων Προϊσταμένων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 
των επιμέρους θέσεων εργασίας με βάση τα προσόντα 
των στελεχών. 

9. Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς 
τους προϊσταμένους των προς κάλυψη θέσεων. 

10. Μεριμνά για την εφαρμογή του συστήματος αξι¬ 
ολόγησης των εργαζομένων στο Νομικό Πρόσωπο και 
την τήρηση των σχετικών στοιχείων. 

11. Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Νομικού Προσώπου (π.χ. οργάνωση μετακινήσεων του 
προσωπικού στις εγκαταστάσεις του Ν.Π. κλπ.). 

12. Μεριμνά για την ανάπτυξη του ανθρώπινου δυνα¬ 
μικού του Νομικού Προσώπου με τον προσδιορισμό των 
αναγκών βελτίωσης των προσόντων και ικανοτήτων 
των εργαζομένων και την εισήγηση και την παρακο¬ 
λούθηση της υλοποίησης των συμφωνουμένων μέτρων 
βελτίωσης. 

13. Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. Παρακολουθεί 
την υλοποίηση των προγραμμάτων και μεριμνά για την 
αξιολόγηση των αποτελεσμάτων από την υλοποίηση 
των προγραμμάτων αυτών στην πράξη. 

14. Μεριμνά για την βελτίωση των ανθρωπίνων σχέ¬ 
σεων μέσα στο Νομικό Πρόσωπο με τον σχεδίασμά, την 
εισήγηση και την οργάνωση σχετικών προγραμμάτων 
(π.χ. εκδηλώσεις, ταξίδια κλπ.). 

15. Παρακολουθεί την τήρηση και σχεδιάζει και ει- 
σηγείται τις τυχόν επικαιροποιήσεις της οργανωτικής 
δομής και γενικότερα των διατάξεων του Οργανισμού 
Εσωτερικής Υπηρεσίας του Νομικού Προσώπου. 

16. Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Νομικού Προσώπου με το προσωπικό 
του (π.χ. θέματα μισθολογικά, ωραρίου, αδειών, ασθε¬ 
νειών, υπερωριών, απολύσεων, διεκδικήσεων κλπ.). 

17. Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

18. Τηρεί τα Μητρώα του Προσωπικού στο οποίο κατα¬ 
γράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργα¬ 
σιακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κλπ.) 
και τα προσόντα του. 

19. Σχεδιάζει και εισηγείται βελτιώσεις και παρακο¬ 
λουθεί την εφαρμογή όλων των διαδικασιών που σχετί¬ 
ζονται με την απασχόληση των εργαζομένων, σύμφωνα 
με τις ισχύουσες διατάξεις (τήρηση ωραρίου, έγκριση 
και πραγματοποίηση υπερωριών κλπ.). 

20. Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

21. Συνεργάζεται με τους Προϊσταμένους των επιμέ- 
ρους διοικητικών ενοτήτων του Νομικού Προσώπου και 
τους ενημερώνει για τις διαδικασίες που πρέπει να ακο¬ 
λουθούνται σε εργασιακά θέματα (διαχείριση παρουσι¬ 
ών, υπερωριών, βεβαιώσεων προς το προσωπικό κ,λπ.). 

22. Εκδίδει κάθε είδους βεβαιώσεις προς το προσω¬ 
πικό για θέματα που άπτονται της απασχόλησής τους 
στο Νομικό Πρόσωπο. 

(β) Αρμοδιότητες γραφείου Οικονομικών Υπηρεσιών 

1. Μεριμνά για την τήρηση του συστήματος κατάρ¬ 
τισης των Προϋπολογισμών του Νομικού Προσώπου. 

2. Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες των προϋπολογισμών τους σε συνάρτηση με τα 
αντίστοιχα προγράμματά τους. 

3. Συγκεντρώνει τους επιμέρους προϋπολογισμούς 
των υπηρεσιών και διαμορφώνει και εισηγείται τους 
συνολικούς Προϋπολογισμούς του Νομικού Προσώπου 
προς έγκριση από τα αρμόδια όργανα. 

4. Παρακολουθεί την εκτέλεση των Προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

5. Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6. Μεριμνά για την σύνταξη και υποβολή στα αρμό¬ 
δια όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

7. Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών. Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 

8. Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου σε 
συνεργασία με το Δήμο. 

9. Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (γενική και 
αναλυτική λογιστική). Τηρεί τις σχετικές λογιστικές δια¬ 
δικασίες καθώς και τα αντίστοιχα λογιστικά βιβλία και 
στοιχεία που προβλέπονται από την νομοθεσία. 

10. Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

11. Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου σε συνεργασία με την αρμόδια υπη¬ 
ρεσία του Δήμου. 

12. Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 


13. Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (π.χ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

14. Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

15. Μεριμνά για την παροχή κάθε είδους στοιχείων 
που ζητούνται από Δημόσιες/Ελεγκτικές Υπηρεσίες 
και το Δήμο σύμφωνα με τις διαδικασίες που ισχύουν 
εκάστοτε. 

16. Τηρεί ειδικά συστήματα λογιστικής και οικονομικής 
διαχείρισης Προγραμμάτων και'Εργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή και από 
ευρωπαϊκούς ή διεθνείς πόρους. 

17. Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους οποίους προέρχεται η σχετική χρηματοδό- 
τηση. 

18. Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

19. Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

20 Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκεια των αντίστοιχων 
πιστώσεων. 

21. Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

22. Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 
ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

23. Μεριμνά για τη έκδοση βεβαιώσεων καταβληθει- 
σών αμοιβών προς το προσωπικό του Νομικού Προσώ¬ 
που και για τον υπολογισμό και την απόδοση προς τα 
ασφαλιστικά ταμεία των αντιστοίχων ασφαλιστικών 
εισφορών. 

24. Προγραμματίζει πληρωμές και παρακολουθεί την 
ταμειακή ρευστότητα μέσω της Ταμειακής Υπηρεσίας 
του Δήμου. 

25. Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθειών 
και υπηρεσιών (εκτός του πεδίου του Ν. 3316 /2005) 
του Νομικού Προσώπου, συγκεντρώνει τις αιτήσεις των 
υπηρεσιών, εξετάζει την σκοπιμότητα αυτών και διαμορ¬ 
φώνει περιοδικά προγράμματα για την προμήθεια κάθε 
είδους υλικών, εξοπλισμού και υπηρεσιών και εισηγεί- 
ται αυτά για έγκριση στα αρμόδια όργανα ( υλικά για 
την εκτέλεση τεχνικών έργων, ανταλλακτικά, λιπαντικά, 

καύσιμα, μηχανήματα, εργαλεία, έπιπλα, είδη γραφείου, 
μισθώσεις μεταφορικών μέσων, ασφαλίσεις κ.λπ.). 

26. Διενεργεί έρευνες αγοράς για την τεκμηρίωση 
της διαθεσιμότητας των ειδών ή των υπηρεσιών που 
ενδιαφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

27. Διενεργεί τις διαδικασίες για την ανάθεση των 
προμηθειών και των συμβάσεων παροχής υπηρεσιών, 
ήτοι μεριμνά για την κατάρτιση προδιαγραφών σε 
συνεργασία με τα αρμόδια κάθε φορά τμήματα του 
Νομικού Προσώπου, καταρτίζει το σχέδιο της διακή¬ 
ρυξης, των συμβάσεων και όλων των αποφάσεων και 
εισηγείται τη συγκρότηση όλων των επιτροπών που 
απαιτούνται (διενέργειας διαγωνισμών, αξιολόγησης 
των προσφορών και παραλαβής των ειδών) στο κάθε 
φορά αποφαινόμενο όργανο, παρακολουθεί τη λειτουρ¬ 
γία τους και γενικά μεριμνά για όλα τα ζητήματα που 
αφορούν την εκτέλεση κάθε προμήθειας ή υπηρεσίας 
μέχρι και την οριστική παραλαβή της σύμφωνα με τις 
ισχύουσες διατάξεις. 

28. Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων (μηχανή- 
ματα-εξοπλισμός) ή αναλωσίμων που απαιτεί η λειτουρ¬ 
γία του Νομικού Προσώπου. 

29. Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία )με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Νομικού Προσώπου. 

30. Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

31. Τηρεί το αρχείο των παγίων κινητών περιουσιακών 
στοιχείων του Νομικού Προσώπου (μηχανήματα, οχή¬ 
ματα, συσκευές, εξοπλισμός κ.λπ.) και παρακολουθεί 
την κατανομή των παγίων αυτών στις υπηρεσίες του. 

32. Μεριμνά για την τήρηση των διαδικασιών των 
περιοδικών απογραφών των κάθε είδους υλικών και 
εξοπλισμού του Νομικού Προσώπου. 

33. Μεριμνά για την τήρηση των διαδικασιών χαρακτη¬ 
ρισμού υλικών /εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

34. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

35. Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαι¬ 
ωμάτων ή εισφορών προς το Νομικό Πρόσωπο. 

36. Παρακολουθεί και μεριμνά για την τήρηση όλων 
των οικονομικών δοσοληψιών που σχετίζονται με τη λει¬ 
τουργία της παροχής υπηρεσιών του Νομικού Προσώ¬ 
που μέσω των διοικητικών ενοτήτων του (Προγράμματα 
Αθλητισμού, Πολιτιστικών εκδηλώσεων, καλλιτεχνική 
εκπαίδευση, Δημοτικός Κινηματογράφος κ.λπ.) 

37. Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντιστοίχους όρους. 

38. Τηρεί τα αρχεία της ακίνητης περιουσίας του 
Νομικού Προσώπου σε ηλεκτρονική και φυσική μορφή 


(φάκελοι με στοιχεία περιγραφικά και ιδιοκτησιακά έγ¬ 
γραφα) 

39. Μεριμνά για την διερεύνηση μεθόδων αξιοποίησης 
της ανωτέρω ακίνητης περιουσίας και διατυπώνει σχε¬ 
τικές εισηγήσεις προς τα αρμόδια όργανα. 

40. Μεριμνά για την προώθηση της αξιοποίησης της 
ανωτέρω ακίνητης περιουσίας σύμφωνα με τις σχετικές 
αποφάσεις του Νομικού Προσώπου και τη διαχείριση 
της εκμετάλλευσης της ακίνητης περιουσίας που μας 
έχει παραχωρηθεί από το Δήμο (π.χ. κατάρτιση συμβά¬ 
σεων μισθώσεων, μέριμνα είσπραξης μισθωμάτων κ.λπ.) 
σε συνεργασία με το Δήμο. 

Άρθρο 5 

Αρμοδιότητες Τμήματος Πολιτισμού 

Το Τμήμα Πολιτισμού είναι αρμόδιο για την εισήγηση, 
το σχεδίασμά και την αποτελεσματική εφαρμογή των 
προγραμμάτων των πολιτιστικών και περιβαλλοντικών 
δραστηριοτήτων του Δήμου σε συνεργασία με την αρ¬ 
μόδια υπηρεσία του. 

Ο Προϊστάμενος του Τμήματος ευθύνεται έναντι του 
αμέσως υπερκείμενου διοικητικού επιπέδου για την 
αποτελεσματική και αποδοτική εκτέλεση των λειτουρ¬ 
γιών της ενότητας, προγραμματίζοντας, οργανώνοντας, 
συντονίζοντας και ελέγχοντας τις επί μέρους δραστη¬ 
ριότητες, έτσι ώστε να εκπληρώνονται οι περιοδικοί 
στόχοι του Νομικού Προσώπου με βάση τα αντίστοιχα 
προγράμματα δράσης. Ειδικότερα ο προϊστάμενος του 
Τ μήματος: 

1. Διατυπώνει σε συνεργασία με τη Διεύθυνση και τα 
Τμήματα Διοικητικού - Οικονομικού, τους στόχους και τα 
προγράμματα δράσης της διοικητικής ενότητας καθώς 
και τους αντίστοιχους προϋπολογισμούς. 

2. Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3. Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων του 
Τμήματος με τρόπο ώστε να υλοποιούνται αποτελεσμα¬ 
τικά τα προγράμματα δράσης και οι κατά περίπτωση 
αποφάσεις ή εντολές. 

4. Μεριμνά για τη βελτίωση της αποτελεσματικότητας 
της δράσης του Τμήματος, τη βελτίωση της απόδοσης 
του ανθρώπινου δυναμικού και των τεχνικών μέσων, την 
καλύτερη εξυπηρέτηση των δημοτών και την καλύτερη 
ανταπόκριση της ενότητας στις τοπικές ανάγκες. 

5. Εποπτεύει, αξιολογεί και κατευθύνει το προσωπικό 
του Τμήματος, μεριμνώντας για την ανάπτυξη και επι¬ 
μόρφωσή του, τη βελτίωση των συνθηκών εργασίας και 
τη διατήρηση αρμονικών εργασιακών σχέσεων. 

6. Ετοιμάζει τους περιοδικούς απολογισμούς των προ¬ 
γραμμάτων δράσης της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

7. Παραλαμβάνει την αλληλογραφία που σχετίζεται με 
τις αρμοδιότητες του Τμήματος, την χαρακτηρίζει και 
την διανέμει στους αρμόδιου υπαλλήλους παρέχοντας 
τις αναγκαίες οδηγίες για τις ενέργειες που πρέπει 
να γίνουν. 

8. Εισηγείται για θέματα αρμοδιότητας του Τμήματος 
προς τη Διεύθυνση και τον Πρόεδρο του Διοικητικού 
Συμβουλίου και παρίσταται, εφόσον απαιτηθεί, στις συ¬ 
νεδριάσεις συλλογικών οργάνων και επιτροπών. 

9. Εισηγείται στο Διοικητικό Συμβούλιο για την δημι¬ 
ουργία νέων πολιτιστικών δομών με την πρόβλεψη του 
απαιτούμενου τεχνικού εξοπλισμού καθώς και την καλύ¬ 
τερη αξιοποίηση των υπαρχόντων πολιτιστικών χώρων 

10. Έχει την ευθύνη ελέγχου και θεώρησης όλων των 
εγγράφων των υπαλλήλων του Τμήματος που εποπτεύει. 

11. Μεριμνά για την εκπόνηση των κάθε είδους εσω¬ 
τερικών Κανονισμών του τμήματος σε συνεργασία με 
τις αρμόδιες υπηρεσίες 

12. Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13. Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

14. Συνεργάζεται με φορείς εκτός Νομικού Προσώπου 
που σχετίζονται με τις λειτουργίες του Τμήματος. 

15. Συνεργάζεται με τη Νομική Υπηρεσία του Δήμου 
και είναι υπεύθυνος για την νομιμότητα των ενεργειών 
του Τμήματος του. 

16. Συνεργάζεται με τη Νομική Υπηρεσία του Δήμου, 
παρακολουθεί τη νομοθεσία, τις εξελίξεις της επιστήμης 
και τεχνολογίας και τις εξελίξεις στον τοπικό, ελλη¬ 
νικό και διεθνές περιβάλλον, που έχουν σχέση με τις 
λειτουργίες του Τμήματος. Ενημερώνει το προσωπικό 
και μεριμνά για την τήρηση των νομικών διατάξεων, 
την εφαρμογή καινοτομιών και την προσαρμογή της 
λειτουργίας του Τμήματος στις εξελίξεις που αφορούν 
το αντικείμενο του Τμήματος. 

17. Οι αρμοδιότητες του προϊσταμένου του Τμήματος 
θεωρούνται ως η γενική περιγραφή του ρόλου τους και 
αποτελούν το βασικό πλαίσιο λειτουργίας τους. Επομέ¬ 
νως είναι δυνατό να ανατίθεται στο προσωπικό που τις 
στελεχώνει, καθήκοντα που δεν αναφέρονται ρητά στον 
παρόντα οργανισμό, αλλά εντάσσονται στο ουσιαστικό 
περιεχόμενο του ρόλου της κάθε ενότητας. 

Οι αρμοδιότητες των επί μέρους οργανικών μονάδων 
του Τ μήματος Πολιτισμού είναι οι εξής: 

(α) Αρμοδιότητες Γραφείου Διοικητικής, Γραμματεια- 
κής Υποστήριξης, και Προγραμματισμού 

Παρέχει γραμματειακή υποστήριξη προς το Τμήμα 
Πολιτισμού και είναι αρμόδιο για την υποστήριξη των 
οργάνων διοίκησης και των υπηρεσιών του Νομικού 
Προσώπου κατά τις διαδικασίες σύνταξης, παρακολού¬ 
θησης και αξιολόγησης των αποτελεσμάτων των ετήσι¬ 
ων Προγραμμάτων Δράσης του Νομικού Προσώπου, την 
παρακολούθηση της αποτελεσματικότητας και απόδο¬ 
σης των υπηρεσιών κατά την επίτευξη των στόχων του, 
υπό συνθήκες διασφάλισης του επιθυμητού επιπέδου 
ποιότητας των παρεχομένων υπηρεσιών. Συγκεκριμένα: 

1) Τηρεί συγκεντρωτικά στοιχεία για την λειτουργία 
όλων των διοικητικών ενοτήτων του Τμήματος. 

2) Διαχειρίζεται τις αιτήσεις εγγραφής ή διαγραφής 
μελών στα διάφορα προγράμματα Πολιτιστικών και Πε¬ 
ριβαλλοντικών δράσεων, τμήματα Καλλιτεχνικής Εκ¬ 
παίδευσης (χορός, εικαστικές τέχνες, θέατρο, μουσική 
κ.λπ.) καθώς και τις αιτήσεις χρήσης των πολιτιστικών 
εγκαταστάσεων και λοιπών χώρων και τηρεί τα σχετικά 
αρχεία. 

3) Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τα μέλη και τους χρή¬ 


στες που καθυστερούν την πληρωμή των οικονομικών 
τους συμμετοχών. 

4) Συνεργάζεται με τους επί μέρους προϊσταμένους 
της Διεύθυνσης και των Τμημάτων του Νομικού Προ¬ 
σώπου και συγκεντρώνει και τεκμηριώνει την αναγκαία 
τεχνογνωσία και πληροφόρηση που είναι απαραίτητη 
για τη διαμόρφωση των προγραμμάτων δράσης του 
τμήματος. 

5) Συνεργάζεται με τους επί μέρους προϊσταμένους 
των Τμημάτων του Νομικού Προσώπου και μεριμνά για 
τη διενέργεια ερευνών για τις ανάγκες των δημοτών σε 
σχέση με την αποστολή του τμήματος και συγκεντρώνει 
και τεκμηριώνει προτάσεις για επεμβάσεις (έργα, ενέρ¬ 
γειες, προγράμματα) που θα ικανοποιούν τις σχετικές 
ανάγκες των δημοτών. 

6) Συνεργάζεται με τους επί μέρους προϊσταμένους 
των Τμημάτων του Νομικού Προσώπου, συγκεντρώνει 
προτάσεις και εισηγείται την εφαρμογή προγραμμάτων 
και δράσεων που αποσκοπούν στην επίτευξη της απο¬ 
στολής και των στόχων του τμήματος. 

7) Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του τμήματος. 

8) Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ¬ 
γράμματα συγχρηματοδοτούμενα από την ΕΕ, προγράμ¬ 
ματα της ΕΕ, εθνικά προγράμματα κ.λπ.). 

9) Υποστηρίζει τα όργανα διοίκησης και τις υπηρεσίες 
του τμήματος κατά τη σύνταξη, παρακολούθηση και 
αξιολόγηση επιχειρησιακών προγραμμάτων και προ¬ 
γραμμάτων δράσης. 

10) Μεριμνά για τη διενέργεια των διαδικασιών έντα¬ 
ξης έργων και δράσεων του τμήματος σε προγράμματα 
συγχρηματοδότησης, για την παρακολούθηση της υλο¬ 
ποίησής τους και τη σχετική ενημέρωση των αρμοδίων 
Αρχών, σε συνεργασία με τις αρμόδιες υπηρεσίες. 

11) Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Νομικού Προσώπου και άλλων φορέων για 
την υλοποίηση έργων, ενεργειών και προγραμμάτων 
του τμήματος. Συντονίζει τις σχέσεις του τμήματος με 
άλλους δημόσιους φορείς. 

12) Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών και στην επίτευξη των σχετικών περιοδικών 
τους στόχων, παρακολουθεί την εξέλιξή τους, επεξερ¬ 
γάζεται τα στοιχεία και εκδίδει ενημερωτικές αναφορές 
προς τον προϊστάμενο του τμήματος. 

13) Συνεργάζεται με το Τμήμα Διοικητικού - Οικονομι¬ 
κού για τη διαμόρφωση των καταλλήλων συστημάτων 
παρακολούθησης του κόστους λειτουργίας της διοι¬ 
κητικής ενότητας και του κόστους των παρεχομένων 
υπηρεσιών προς τους πολίτες. 

14) Παρέχει κάθε φύσης γραμματειακής και διοικητικής 
υποστήριξης για τις ανάγκες του τμήματος (δακτυλο¬ 
γραφήσεις κειμένων, αναπαραγωγή εγγράφων κλπ.) 

(β) Αρμοδιότητες Γ ραφείου Πολιτιστικών και Περιβαλ¬ 
λοντικών Δράσεων, και Εκδηλώσεων. 

1) Σχεδιάζει και εισηγείται, με τη συνεργασία της αρ¬ 
μόδιας υπηρεσίας του Δήμου, προγράμματα πολιτιστι¬ 
κών /καλλιτεχνικών δραστηριοτήτων που απευθύνονται 
σε όλες τις κατηγορίες των δημοτών. 

2) Συντάσσει και εισηγείται τα ωρολόγια προγράμμα¬ 
τα λειτουργίας των Πολιτιστικών χώρων καθώς και του 
προσωπικού αυτών. 

3) Εισηγείται προς το Αυτοτελές Γραφείο Προέδρου, 
Επικοινωνίας, Δημοσίων Σχέσεων και Χορηγιών υποστη¬ 
ρικτικές ενέργειες για την προώθηση των πολιτιστικών 
και περιβαλλοντικών προγραμμάτων και εκδηλώσεων. 

4) Συνεργάζεται για την προετοιμασία και κάλυψη των 
εκδηλώσεων αυτών με το αυτοτελές γραφείο λειτουρ¬ 
γίας πολιτιστικών και αθλητικών εγκαταστάσεων που 
θα αναλαμβάνει την εξασφάλιση του εξοπλισμού και 
την εγκατάσταση του στους χώρους των εκδηλώσεων. 

5) Στο πλαίσιο των εγκεκριμένων προγραμμάτων, 
διοργανώνει κάθε είδους εκδηλώσεις όπως μουσικές 
εκδηλώσεις, διαλέξεις, εκθέσεις, θεατρικές παραστά¬ 
σεις, τοπικά φεστιβάλ, σεμινάρια με σκοπό τη διάδοση 
και την ανάπτυξη των τεχνών και την καλλιέργεια της 
ευαισθησίας και της αγάπης του κοινού για τις τέχνες 
αυτές κ.λπ. 

6) Έχει την ευθύνη της επεξεργασίας της προετοιμα¬ 
σίας των ανωτέρω εκδηλώσεων από την έρευνα για την 
εξεύρεση των κατάλληλων συντελεστών (π.χ. μουσικά 
συγκροτήματα, θίασοι κ.λπ.), καθώς και κινηματογρα¬ 
φικών ταινιών για τη λειτουργία του Θερινού Κινημα¬ 
τογράφου «Μ. Μερκούρη» μέχρι της διαπραγμάτευσης 
και της εισήγησης των όρων των σχετικών συμβάσεων 
προς την νομική υπηρεσία του Δήμου. 

7) Συνεργάζεται με τους υπεύθυνους όλων των διοι¬ 
κητικών ενοτήτων του Νομικού Προσώπου για τη διορ¬ 
γάνωση όλων των εκδηλώσεων. 

8) Συντάσσει τις σχετικές τεχνικές μελέτες όπου απαι¬ 
τείται σε θέματα αρμοδιότητας του. 

9) Έχει την ευθύνη της παρακολούθησης και του συ¬ 
ντονισμού της ολοκλήρωσης όλων των εκδηλώσεων. 

10) Έχει την ευθύνη για τη λειτουργία των θεατρικών 
σκηνών και του θερινού κινηματογράφου του Δήμου. 

11) Μετά την ολοκλήρωση της κάθε εκδήλωσης έχει 
την ευθύνη της υποβολής στον προϊστάμενο της Δι¬ 
εύθυνσης απολογιστικής αναφοράς καθώς και απολο¬ 
γιστικής οικονομικής αναφοράς σε συνεργασία με τις 
οικονομικές υπηρεσίες. 

12) Μεριμνά για την κατάρτιση του προϋπολογισμού 
κάθε προγράμματος και εκδήλωσης, επιμελείται της 
εφαρμογής του προϋπολογισμού και συντάσσει τους 
αντίστοιχους απολογισμούς. 

13) Οργανώνει εκδηλώσεις ευαισθητοποίησης των 
πολιτών σε θέματα περιβάλλοντος και δράσεις οικο¬ 
λογικού χαρακτήρα σε συνεργασία με το Δήμο και με¬ 
ριμνά για την αποτελεσματικότερη και αποδοτικότερη 
υλοποίησή τους. 

14) Σχεδιάζει, εισηγείται, οργανώνει και αξιοποιεί συ¬ 
νεργασίες με φορείς που προωθούν τον πολιτισμό και 
την οικολογία 

15) Καταρτίζει ετήσιο απολογισμό λειτουργίας του 
γραφείου με ποσοτικά και ποιοτικά κριτήρια και ειση- 
γείται στο Δ/ντή τις απαραίτητες ενέργειες για την 
αναβάθμιση των υπηρεσιών του. 

(γ) Αρμοδιότητες Γ ραφείου Καλλιτεχνικής Εκπαίδευ¬ 
σης 

1. Το Γραφείο παρακολουθεί και μεριμνά για την εύ¬ 
ρυθμη λειτουργία των παραρτημάτων. 


2. Συνεργάζεται με την οικονομική υπηρεσία για την 
προμήθεια υλικών που είναι αναγκαία για την πραγμα¬ 
τοποίηση των μαθημάτων 

3. Διερευνά και ενημερώνει τα όργανα και τις υπηρε¬ 
σίες του Ν.Π. για τις πιθανές πηγές χρηματοδότησης 
των προγραμμάτων δράσης του και μεριμνά για όλες 
τις απαραίτητες ενέργειες για την ένταξή του σε αυτά. 

4. Καταρτίζει ετήσιο απολογισμό λειτουργίας του 
Γ ραφείου, με ποσοτικά και ποιοτικά κριτήρια και ειση- 
γείται στο Διευθυντή τις απαραίτητες ενέργειες για 
την αναβάθμιση των υπηρεσιών του. 

Τα αντικείμενα του Γραφείου περιλαμβάνουν δρα¬ 
στηριότητες καλλιτεχνικής εκπαίδευσης κυρίως στους 
επόμενους τομείς: 

Α) Θέατρο- Κινηματογράφος- Φωτογραφία 

1) Έχει την ευθύνη της διδασκαλίας της θεατρικής 
τέχνης (υποκριτική, θεατρολογία) και της τέχνης του 
κινηματογράφου και νίάβο. 

2) Έχει την ευθύνη της διδασκαλίας της τέχνης της 
φωτογραφίας. 

3) Έχει την ευθύνη της λειτουργίας ερασιτεχνικής 
σχολής/σκηνής παιδιών-εφήβων και ενηλίκων. 

4) Διοργανώνει θεατρικές παραστάσεις σε συνεργα¬ 
σία με το Γραφείο Πολιτιστικών και Περιβαλλοντικών 
Δράσεων και Εκδηλώσεων. 

5) Μεριμνά για τη δημιουργία και συντήρηση των 
κοστουμιών και των σκηνικών καθώς και των άλλων 
διαδικασιών (μουσική επιμέλεια, φωτισμοί, επιμέλεια 
προγράμματος), που είναι απαραίτητες για την πραγ¬ 
ματοποίηση μιας θεατρικής παράστασης. 

Β) Εικαστικές Τέχνες 

1) Φροντίζει για την δημιουργία τμημάτων και την πα¬ 
ράδοση μαθημάτων ζωγραφικής, αγιογραφίας, γλυπτι¬ 
κής, χαρακτικής, θεάτρου σκιών κ.α. εικαστικών τεχνών. 

2) Διοργανώνει εκθέσεις με τα έργα των μαθητών 
των παραπάνω τμημάτων σε συνεργασία με το Γ ρα¬ 
φείου Πολιτιστικών και Περιβαλλοντικών Δράσεων, και 
Εκδηλώσεων. 

Γ) Εφαρμοσμένες Τ έχνες 

1) Φροντίζει για την δημιουργία τμημάτων και την 
διδασκαλία, γραφικών τεχνών - τέχνης, βιβλίου, σκηνο¬ 
γραφίας - ενδυματολογίας, ξυλογλυπτικής, ψηφιδωτά- 
μικτά υλικά, μαρμαροτεχνίας, κεραμικής, λοιπών τεχνών. 

2) Μεριμνά για την διοργάνωση σχετικών εκθέσεων 
σε συνεργασία με το Γραφείο Πολιτιστικών και Περι¬ 
βαλλοντικών Δράσεων και Εκδηλώσεων 

Δ) Μουσική 

1) Επιμελείται της λειτουργίας Ωδείου, των χορωδιών 
και των Μουσικών Συνόλων του Δήμου. 

2) Μεριμνά για τη σύσταση, οργάνωση και λειτουργία 
τμημάτων μουσικής παιδείας (θεωρία μουσικής, εκμά¬ 
θηση διαφόρων μουσικών οργάνων, μονωδία, βυζαντινή 
μουσική κ.λπ.). 

3) Μεριμνά για την εκπαίδευση κατάρτιση και εμφά¬ 
νιση δημοτικής χορωδίας και/ή ορχήστρας. 

4) Μεριμνά για τη σύσταση, εκπαίδευση, κατάρτιση και 
εμφάνιση των Μουσικών Συνόλων του Δήμου. 

5) Συνεργάζεται με το Γ ραφείο Πολιτιστικών και Πε¬ 
ριβαλλοντικών Δράσεων και Εκδηλώσεων για την διορ¬ 
γάνωση μουσικών εκδηλώσεων. 

6) Διοργανώνει δραστηριότητες και εκδηλώσεις που 
προάγουν τη μουσική εκπαιδευτική διαδικασία. 

7) Παρακολουθεί τις επιδόσεις των σπουδαστών και 
ενημερώνει τους γονείς για την πορεία τους. 

(δ) Αρμοδιότητες Γραφείου Βιβλιοθήκης 

Φροντίζει για την αποτελεσματική και αποδοτική λει¬ 
τουργία της Κεντρικής Βιβλιοθήκης, των Περιφερειακών 
Βιβλιοθηκών και των Κινητών Βιβλιοθηκών του Δήμου, 
σύμφωνα με τις αρχές, τις μεθόδους και τις προόδους 
της βιβλιοθηκονομίας. Παρέχει υπηρεσίες δανειστικής 
βιβλιοθήκης και οργανώνει ειδικά κέντρα πληροφόρη- 
σης. 

1) Παρακολουθεί τις νέες εκδόσεις και τις ανάγκες του 
αναγνωστικού κοινού και μεριμνά για τον εμπλουτισμό 
των συλλογών των βιβλιοθηκών με πάσης φύσεως έντυ¬ 
πο υλικό, βιβλία, εφημερίδες, περιοδικά, αφίσες, χάρτες 
κ.α. με αγορές, με ανταλλαγές πολλαπλών αντιτύπων 
με άλλες Βιβλιοθήκες ή Ιδρύματα καθώς και με δωρεές. 

2) Φροντίζει για την περιγραφική και θεματική κατα- 
λογογράφηση, ευρετηρίαση καθώς και την ταξινόμηση 
ή αναταξινόμηση του έντυπου και μη υλικού όλων των 
βιβλιοθηκών σύμφωνα με τους διεθνείς κανόνες. 

3) Φροντίζει για τη συντήρηση, βιβλιοδέτηση και δι¬ 
αφύλαξη των εντύπων και των συλλογών των βιβλιο¬ 
θηκών, για την απόσυρση φθαρμένου υλικού και την 
ενημέρωση των καταλόγων. 

4) Παρακολουθεί τις συνδρομές των βιβλιοθηκών σε 
εφημερίδες και περιοδικά και εισηγείται την αγορά νέων 
τίτλων. Φροντίζει για την ταξινόμηση των νέων τίτλων, 
την ενημέρωση των καταλόγων και τη βιβλιοδέτηση 
των νέων τόμων. 

5) Φροντίζει για την κατάρτιση βιβλιογραφιών, τον 
εντοπισμό και την απόκτηση σπανίων βιβλίων ή εντύπων, 
τον εμπλουτισμό των Βιβλιοθηκών του με διαφάνειες, 
μικροφίλμς, δίσκους κασέτες, Οϋ, Οϋ-ΒΟΜ, ϋνο, καθώς 
και με οπτικοακουστικό, ηλεκτρονικό και κάθε είδους 
υλικό συναφές προς τους στόχους του. 

6) Μεριμνά για τη μικροφωτογράφιση και την ψη- 
φιοποίηση των ημερήσιων τοπικών εφημερίδων, των 
σπανίων εκδόσεων και του πολύτιμου αρχειακού υλικού. 

7) Φροντίζει για την προβολή του έργου και των δυνα¬ 
τοτήτων των βιβλιοθηκών, καθώς και για τη δημιουργία 
ευρύτερου αναγνωστικού κοινού σε συνεργασία με το 
Αυτοτελές Γ ραφείου Προέδρου, Επικοινωνίας, Δημοσίων 
Σχέσεων και Χορηγιών. 

8) Μεριμνά για την έκδοση καταλόγων, ειδικών βιβλι¬ 
ογραφικών ή βιβλιογραφικών δελτίων της συλλογής 
των βιβλιοθηκών, σε όποια μορφή κριθεί χρήσιμο για τη 
ευχερή πρόσβαση των χρηστών της βιβλιοθήκης στην 
συλλογή της. 

9) Μεριμνά για την προσφορά εξ αποστάσεως υπηρε¬ 
σιών και την ενδυνάμωση της αναγνωστικής συνήθειας 
στα παιδιά από μικρή ηλικία. 

10) Εκπονεί προγράμματα και διοργανώνει εκδηλώσεις 
(εκθέσεις έντυπου - και μη - υλικού, συζητήσεις, διαλέ¬ 
ξεις, σεμινάρια κ.λπ.) με στόχο τη μόρφωση, ενημέρωση 
ή ψυχαγωγία των δημοτών του Δήμου. 

11) Συνεργάζεται με Βιβλιοθήκες, Ιδρύματα, Οργανι¬ 
σμούς, Σχολεία κ.ά., που ασχολούνται με το βιβλίο και 
τον πολιτισμό. 

12) Μεριμνά για την περιοδική απογραφή του υλικού 
των βιβλιοθηκών 

13) Μεριμνά για την εξυπηρέτηση ατόμων με ειδικές 
ανάγκες, μορφωτικών μειονοτήτων, μεταναστών, καθώς 
και οικοδέσμιων αναγνωστών. 


14) Παρακολουθεί τη λειτουργία των τυχόν παραρτη¬ 
μάτων τα οποία ανήκουν διοικητικά στο Γ ραφείο. 

15) Διερευνά και ενημερώνει τα όργανα και τις υπη¬ 
ρεσίες του Ν.Π. για τις πιθανές πηγές χρηματοδότησης 
των προγραμμάτων δράσης του και μεριμνά για όλες 
τις απαραίτητες ενέργειες για την ένταξή του σε αυτά. 

16) Καταρτίζει ετήσιο απολογισμό λειτουργίας του 
Γ ραφείου, με ποσοτικά και ποιοτικά κριτήρια και ειση- 
γείται στο Διευθυντή τις απαραίτητες ενέργειες για την 
αναβάθμιση των υπηρεσιών του. 

Αρθρο 6 

Αρμοδιότητες Τμήματος Αθλητισμού 

Το Τμήμα Αθλητισμού είναι αρμόδιο για την αποτελε¬ 
σματική εφαρμογή των αθλητικών προγραμμάτων και 
δράσεων του Δήμου. 

Ο Προϊστάμενος του Τ μήματος ευθύνεται έναντι του 
αμέσως υπερκείμενου διοικητικού επιπέδου για την 
αποτελεσματική και αποδοτική εκτέλεση των λειτουρ¬ 
γιών της ενότητας, προγραμματίζοντας, οργανώνοντας, 
συντονίζοντας και ελέγχοντας τις επί μέρους δραστη¬ 
ριότητες, έτσι ώστε να εκπληρώνονται οι περιοδικοί 
στόχοι του Νομικού Προσώπου με βάση τα αντίστοιχα 
προγράμματα δράσης. Ειδικότερα ο προϊστάμενος του 
Τμήματος: 

1. Διατυπώνει σε συνεργασία με τη Διεύθυνση και τα 
Τμήματα Διοικητικού - Οικονομικού, τους στόχους και τα 
προγράμματα δράσης της διοικητικής ενότητας καθώς 
και τους αντίστοιχους προϋπολογισμούς. 

2. Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3. Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων του 
Τ μήματος με τρόπο ώστε να υλοποιούνται αποτελεσμα¬ 
τικά τα προγράμματα δράσης και οι κατά περίπτωση 
αποφάσεις ή εντολές. 

4. Μεριμνά για τη βελτίωση της αποτελεσματικότητας 
της δράσης του Τμήματος, τη βελτίωση της απόδοσης 
του ανθρώπινου δυναμικού και των τεχνικών μέσων, την 
καλύτερη εξυπηρέτηση των δημοτών και την καλύτερη 
ανταπόκριση της ενότητας στις τοπικές ανάγκες. 

5. Εποπτεύει, αξιολογεί και κατευθύνει το προσωπικό 
του Τ μήματος, μεριμνώντας για την ανάπτυξη και επι¬ 
μόρφωσή του, τη βελτίωση των συνθηκών εργασίας και 
τη διατήρηση αρμονικών εργασιακών σχέσεων. 

6. Ετοιμάζει τους περιοδικούς απολογισμούς των προ¬ 
γραμμάτων δράσης της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

7. Παραλαμβάνει την αλληλογραφία που σχετίζεται με 
τις αρμοδιότητες του Τμήματος, την χαρακτηρίζει και 
την διανέμει στους αρμόδιου υπαλλήλους παρέχοντας 
τις αναγκαίες οδηγίες για τις ενέργειες που πρέπει 
να γίνουν. 

8. Εισηγείται για θέματα αρμοδιότητας του Τμήματος 
προς τη Διεύθυνση και τον Πρόεδρο του Διοικητικού 
Συμβουλίου και παρίσταται, εφόσον απαιτηθεί, στις συ¬ 
νεδριάσεις συλλογικών οργάνων και επιτροπών. 

9. Εισηγείται στο Διοικητικό Συμβούλιο για τη δημι¬ 
ουργία νέων αθλητικών δομών με την πρόβλεψη του 
απαιτούμενου τεχνικού εξοπλισμού καθώς και την κα¬ 
λύτερη αξιοποίηση των υπαρχόντων αθλητικών χώρων. 

10. Έχει την ευθύνη ελέγχου και θεώρησης όλων των 
εγγράφων των υπαλλήλων του Τρήματος που εποπτεύει. 

11. Μεριμνά για την εκπόνηση των κάθε είδους εσω¬ 
τερικών Κανονισμών του τμήματος σε συνεργασία με 
τις αρμόδιες υπηρεσίες 

12. Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13. Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

14. Συνεργάζεται με φορείς εκτός Νομικού Προσώπου 
που σχετίζονται με τις λειτουργίες του Τμήματος. 

15. Συνεργάζεται με τη Νομική Υπηρεσία του Δήμου 
και είναι υπεύθυνος για την νομιμότητα των ενεργειών 
του Τμήματος του. 

16. Συνεργάζεται με τη Νομική Υπηρεσία του Δήμου, 
παρακολουθεί τη νομοθεσία, τις εξελίξεις της επιστήμης 
και τεχνολογίας και τις εξελίξεις στον τοπικό, ελλη¬ 
νικό και διεθνές περιβάλλον, που έχουν σχέση με τις 
λειτουργίες του Τμήματος. Ενημερώνει το προσωπικό 
και μεριμνά για την τήρηση των νομικών διατάξεων, 
την εφαρμογή καινοτομιών και την προσαρμογή της 
λειτουργίας του Τμήματος στις εξελίξεις που αφορούν 
το αντικείμενο του Τμήματος. 

17. Οι αρμοδιότητες του προϊσταμένου του Τμήματος 
θεωρούνται ως η γενική περιγραφή του ρόλου τους και 
αποτελούν το βασικό πλαίσιο λειτουργίας τους. Επομέ¬ 
νως είναι δυνατό να ανατίθεται στο προσωπικό που τις 
στελεχώνει, καθήκοντα που δεν αναφέρονται ρητά στον 
παρόντα οργανισμό, αλλά εντάσσονται στο ουσιαστικό 
περιεχόμενο του ρόλου της κάθε ενότητας. 

Οι αρμοδιότητες των επί μέρους οργανικών μονάδων 
του Τμήματος Αθλητισμού είναι οι εξής: 

(α) Αρμοδιότητες Γραφείου Διοικητικής, Γραμματεια- 
κής Υποστήριξης και Προγραμματισμού. 

Παρέχει γραμματειακή υποστήριξη προς το Τμήμα 
Αθλητισμού και είναι αρμόδιο για την υποστήριξη των 
οργάνων διοίκησης και των υπηρεσιών του Νομικού 
Προσώπου κατά τις διαδικασίες σύνταξης, παρακολού¬ 
θησης και αξιολόγησης των αποτελεσμάτων των ετήσι¬ 
ων Προγραμμάτων Δράσης του Νομικού Προσώπου, την 
παρακολούθηση της αποτελεσματικότητας και απόδο¬ 
σης των υπηρεσιών κατά την επίτευξη των στόχων του, 
υπό συνθήκες διασφάλισης του επιθυμητού επιπέδου 
ποιότητας των παρεχομένων υπηρεσιών. Συγκεκριμένα: 

1) Τηρεί συγκεντρωτικά στοιχεία για την λειτουργία 
όλων των διοικητικών ενοτήτων του Τμήματος. 

2) Διαχειρίζεται τις αιτήσεις εγγραφής ή διαγραφής 
μελών στα διάφορα τμήματα των αθλητικών προγραμ¬ 
μάτων καθώς και των αθλητικών εγκαταστάσεων και 
λοιπών χώρων ( π.χ. στο Κολυμβητήριο, ) και τηρεί τα 
σχετικά αρχεία. 

3) Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τα μέλη και τους χρή¬ 
στες που καθυστερούν την πληρωμή των οικονομικών 
τους συμμετοχών. 

4) Συνεργάζεται με τους επί μέρους προϊσταμένους 
της Διεύθυνσης και των τμημάτων του Νομικού Προσώ¬ 
που συγκεντρώνει και τεκμηριώνει την αναγκαία τεχνο¬ 


γνωσία και πληροφόρηση που είναι απαραίτητη για τη 
διαμόρφωση των προγραμμάτων δράσης του τμήματος. 

5) Συνεργάζεται με τους επί μέρους προϊσταμένους 
των Τμημάτων του Νομικού Προσώπου και μεριμνά για 
τη διενέργεια ερευνών για τις ανάγκες των δημοτών 
σε σχέση με την αποστολή του τμήματος συγκεντρώνει 
και τεκμηριώνει προτάσεις για επεμβάσεις (έργα, ενέρ¬ 
γειες, προγράμματα) που θα ικανοποιούν τις σχετικές 
ανάγκες των δημοτών. 

6) Συνεργάζεται με τους επί μέρους προϊσταμένους 
των Τμημάτων του Νομικού Προσώπου, συγκεντρώνει 
προτάσεις και εισηγείται την εφαρμογή προγραμμάτων 
και δράσεων που αποσκοπούν στην επίτευξη της απο¬ 
στολής και των στόχων του τμήματος. 

7) Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του τμήματος. 

8) Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ¬ 
γράμματα συγχρηματοδοτούμενα από την ΕΕ, προγράμ¬ 
ματα της ΕΕ, εθνικά προγράμματα κ.λπ.). 

9) Υποστηρίζει τα όργανα διοίκησης και τις υπηρεσίες 
του τμήματος κατά τη σύνταξη, παρακολούθηση και 
αξιολόγηση επιχειρησιακών προγραμμάτων και προ¬ 
γραμμάτων δράσης. 

10) Μεριμνά για τη διενέργεια των διαδικασιών έντα¬ 
ξης έργων και δράσεων του τμήματος σε προγράμματα 
συγχρηματοδότησης, για την παρακολούθηση της υλο¬ 
ποίησής τους και τη σχετική ενημέρωση των αρμοδίων 
Αρχών, σε συνεργασία με τις αρμόδιες υπηρεσίες. 

11) Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Νομικού Προσώπου και άλλων φορέων για 
την υλοποίηση έργων, ενεργειών και προγραμμάτων 
του τμήματος. Συντονίζει τις σχέσεις του τμήματος με 
άλλους δημόσιους φορείς. 

12) Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών και στην επίτευξη των σχετικών περιοδικών 
τους στόχων, παρακολουθεί την εξέλιξή τους, επεξερ¬ 
γάζεται τα στοιχεία και εκδίδει ενημερωτικές αναφορές 
προς την διοίκηση τον προϊστάμενο του τμήματος. 

13) Συνεργάζεται με το Τμήμα Διοικητικού - Οικονομι¬ 
κού για τη διαμόρφωση των καταλλήλων συστημάτων 
παρακολούθησης του κόστους λειτουργίας των οργα¬ 
νωτικών μονάδων της διοικητικής ενότητας και του κό¬ 
στους των παρεχομένων υπηρεσιών προς τους πολίτες. 

14) Παρέχει κάθε φύσης γραμματειακής και διοικητικής 
υποστήριξης για τις ανάγκες του Τμήματος (δακτυλο¬ 
γραφήσεις κειμένων, αναπαραγωγή εγγράφων κ.λπ.) 

(β) Αρμοδιότητες Γ ραφείου Αθλητικών Δράσεων και 
Εκδηλώσεων 

1) Σχεδιάζει, συντάσσει, εισηγείται, παρακολουθεί και 
αξιολογεί προγράμματα άθλησης για όλους τους πολί¬ 
τες σε συνεργασία με το Τμήμα Διοικητικού Οικονομικού 
καθώς και με τις αρμόδιες υπηρεσίες και φορείς του 
Δήμου. 

2) Συντάσσει και εισηγείται τα ωρολόγια προγράμ¬ 
ματα λειτουργίας των χώρων άθλησης, του Πάρκου 
Κυκλοφοριακής Αγωγής καθώς και του προσωπικού 
αυτών( γυμναστές, εκπαιδευτές κλπ.). 

3) Εισηγείται προς το Αυτοτελές Γραφείο Προέδρου, 
Επικοινωνίας, Δημοσίων Σχέσεων και Χορηγιών υποστη¬ 
ρικτικές ενέργειες για την προώθηση προγραμμάτων 
άθλησης. 

4) Καταρτίζει, εισηγείται και οργανώνει το πρόγραμμα 
των αθλητικών εκδηλώσεων και δραστηριοτήτων σε συ¬ 
νεργασία με τις αρμόδιες υπηρεσίες του Δήμου καθώς 
και τοπικούς και κεντρικούς φορείς του εσωτερικού και 
του εξωτερικού. 

5) Σχεδιάζει, προτείνει, οργανώνει, υλοποιεί, συμμετέ¬ 
χει σε συνέδρια, επιμορφωτικά προγράμματα, σεμινάρια, 
τουρνουά και κάθε είδους αθλητικές εκδηλώσεις. 

6) Οργανώνει αθλητικά προγράμματα στους μαθητές 
των σχολείων σε συνεργασία με τους Δ/ντες και τους 
καθηγητές φυσικής αγωγής των σχολείων και με συ- 
ναρμόδια Ν.Π. ή υπηρεσίες του Δήμου. 

7) Οργανώνει εκπαιδευτικά προγράμματα οδικής συ¬ 
μπεριφοράς σε μαθητές των Νηπιαγωγείων και Σχολεί¬ 
ων της Ηλιούπολης. 

8) Συνεργάζεται με τα αθλητικά σωματεία και συλλό¬ 
γους του Δήμου και παρέχει κάθε δυνατή βοήθεια στη 
λειτουργία αυτών. 

9) Μεριμνά για την κατάρτιση του προϋπολογισμού 
κάθε προγράμματος και εκδήλωσης, επιμελείται της 
εφαρμογής του προϋπολογισμού και συντάσσει τους 
αντίστοιχους απολογισμούς. 

10) Επιμελείται της διοργάνωσης υποδοχής, φιλοξενί¬ 
ας και ξενάγησης προσωπικοτήτων, καθώς και αθλητών 
/ομάδων. 

11) Σχεδιάζει, εισηγείται, οργανώνει και αξιοποιεί συ¬ 
νεργασίες με φορείς που προωθούν το αθλητικό πνεύμα 
και τον υγιή τρόπο ζωής. 

12) Εισηγείται και μεριμνά για την αξιοποίηση των 
αθλητικών εγκαταστάσεων για την ανάπτυξη επιχει¬ 
ρηματικότητας (διαμόρφωση κυλικείων, τοποθέτηση 
διαφημιστικών πινακίδων, ενοικίαση εγκαταστάσεων 
για την οργάνωση εκδηλώσεων, εκθέσεων κ.λπ.). 

13) Μεριμνά για την συλλογή των ιατρικών βεβαιώσεων 
των αθλουμένων ως προϋπόθεση για την συμμετοχή 
τους στα αθλητικά προγράμματα. 

14) Ενημερώνει τους αθλητικούς επιστήμονες για τυ¬ 
χόν ιατρικά προβλήματα των αθλουμένων και συμβάλλει 
στην κατάρτιση εξειδικευμένων αθλητικών προγραμμά¬ 
των που αφορούν στην εκγύμναση ιδιαίτερων αθλητικών 
πληθυσμών. 

15) Συντάσσει τις σχετικές τεχνικές μελέτες όπου 
απαιτείται σε θέματα αρμοδιότητας του. 

16) Καταρτίζει ετήσιο απολογισμό λειτουργίας του 
γραφείου με ποσοτικά και ποιοτικά κριτήρια και ειση- 
γείται στη Διεύθυνση τις απαραίτητες ενέργειες για 
την αναβάθμιση των υπηρεσιών του. 

Αρθρο 7 

ΑΥΤΟΤΕΛΗ ΓΡΑΦΕΙΑ 
Αρμοδιότητες Αυτοτελών Γ ραφείων 

Α) Αρμοδιότητες Αυτοτελούς γραφείου Προέδρου, 
Επικοινωνίας, Δημοσίων Σχέσεων και Χορηγιών. 

1) Σχεδιάζει και εισηγείται την επικοινωνιακή πολιτική 
για την προώθηση της αποστολής και των στόχων του 
Ν.Π. και αντίστοιχα σχεδιάζει και εισηγείται και προω¬ 
θεί την εφαρμογή των προγραμμάτων ενεργειών που 
είναι απαραίτητα για την υλοποίηση της επικοινωνιακής 
αυτής πολιτικής. 


2) Υποστηρίζει την οργάνωση και την υλοποίηση κάθε 
είδους εκδηλώσεων του Ν.Π. (π.χ. διαλέξεις, εορτές, 
αθλητικοί αγώνες, φεστιβάλ κ.λπ.) και οργανώνει και 
υλοποιεί προγράμματα προβολής του έργου και των 
υπηρεσιών που παρέχει το Ν.Π. 

3) Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις, στόχους 
και υπηρεσίες του Ν.Π. με γενικό στόχο τη σχετική 
δραστηριοποίηση των πολιτών. 

4) Παρακολουθεί συστηματικά τα δημοσιεύματα (έντυ¬ 
πα και ηλεκτρονικά) σχετικά με τις δραστηριότητες 
του Ν.Π. και ενημερώνει σχετικά τα όργανα διοίκησής 
του. Τηρεί αρχείο των δημοσιεύσεων καθώς και των 
σχετικών απαντήσεων του Ν.Π. 

5) Διαχειρίζεται τις σχέσεις του Ν.Π. με τον ηλεκτρονι¬ 
κό και έντυπο τύπο και τα μέσα μαζικής ενημέρωσης και 
επιμελείται των δημοσιευμάτων και των δελτίων τύπου. 

6) Μεριμνά για την προβολή και διαφήμιση όλων των 
εκδηλώσεων, καθώς και για την έκδοση, διακίνηση και 
διάθεση υλικού που έχει σχέση με αυτές (προγράμματα, 
βιβλία, αφίσες, κ.λπ.) 

7) Επιμελείται των ενημερωτικών εκπομπών του Ν.Π. 
στα ΜΜΕ. 

8) Μεριμνά για τη δημιουργία και την συνεχή ενημέ¬ 
ρωση της ιστοσελίδας του Νομικού Προσώπου καθώς 
και για την παρουσία και συμμετοχή του Ν.Π. στα δοοίαΙ 
Μοάία σε συνεργασία με τους προϊσταμένους των τμη¬ 
μάτων. 

9) Εισηγείται, σχεδιάζει και υλοποιεί χορηγικά προ¬ 
γράμματα επικοινωνίας για τις δράσεις του Ν.Π. 

10) Εισηγείται σχεδιάζει και υλοποιεί χορηγικά προ¬ 
γράμματα οικονομικής υποστήριξης των δράσεων του 
Ν.Π. 

11) Συνεργάζεται κατά τις ανωτέρω δραστηριότητες 
με την αρμόδια για την Επικοινωνία υπηρεσία του Δή¬ 
μου Ηλιούπολης. 

12) Διαμορφώνει και εισηγείται προγράμματα που 
αποσκοπούν στην προβολή των αθλητικών, πολιτιστι¬ 
κών και περιβαλλοντικών δράσεων, και βοηθάει στη 
διευκόλυνση της προώθησης των εργασιών του Νομικού 
Προσώπου (δράσεις προβολής και δημοσιότητας). 

13) Αναλαμβάνει τη σύνταξη και έκδοση ενημερωτικών 
φυλλαδίων για τον τύπο, παρακολουθεί τον ημερήσιο 
και περιοδικό τύπο, και διευκολύνει τους δημοσιογρά¬ 
φους για την γενικότερη ενημέρωσή τους σε θέματα 
που αφορούν τις εκδηλώσεις και γενικά τις δραστηρι¬ 
ότητες του Ν.Π. 

14) Δημιουργεί επαφές και συνεργάζεται με υπουργεία, 
δημόσιους ή ιδιωτικούς φορείς, πολιτιστικούς συλλό¬ 
γους και γενικότερα με πολιτιστικούς φορείς της πόλης 
της χώρας και του εξωτερικού για θέματα σχετικά με 
τις εκδηλώσεις. 

15) Έχει την εποπτεία στη λήψη και εκτύπωση φωτο¬ 
γραφικού υλικού που αφορά εκδηλώσεις του Ν.Π. 

16) Έχει την ευθύνη για την έκδοση ενημερωτικών 
εντύπων, κειμένων διαλέξεων και σεμιναρίων του που 
θα αποφασίζει το Διοικητικό Συμβούλιο. 

17) Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

18) Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

19) Παράγει, διεκπεραιώνει, διαχειρίζεται και αρχει¬ 
οθετεί έγγραφα που έχουν σχέση με τη λειτουργία 

του Διοικητικού Συμβουλίου και τις αρμοδιότητες του 
Προέδρου και του Αντιπροέδρου. 

20) Προγραμματίζει, οργανώνει και ρυθμίζει τις συ¬ 
ναντήσεις του Προέδρου και του Αντιπροέδρου του 
Διοικητικού Συμβουλίου. 

21) Διεξάγει και διεκπεραιώνει την προσωπική αλλη¬ 
λογραφία του Προέδρου του Διοικητικού Συμβουλίου 
και τηρεί το πρωτόκολλο και το αρχείο αυτής. 

22) Τηρεί αρχείο των κάθε είδους αποφάσεων του 
Δήμου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

Β) Αρμοδιότητες Αυτοτελούς Γραφείου Πολιτιστικών 
και Αθλητικών Εγκαταστάσεων 

1) Επιβλέπει και επιμελείται της κανονικής λειτουργίας 
των πολιτιστικών-αθλητικών εγκαταστάσεων της Δι¬ 
εύθυνσης (Εργαστήρια Εικαστικών Τεχνών, κλειστά και 
ανοικτά γυμναστήρια κ.λπ.) σύμφωνα με τα εγκεκριμένα 
ωρολόγια προγράμματα λειτουργίας τους. 

2) Εισηγείται και επιμελείται του προγράμματος λει¬ 
τουργίας των εγκαταστάσεων και της παραχώρησης 
της χρήσης τους σε φορείς ή ιδιώτες. 

3) Μεριμνά για την φύλαξη, την καθαριότητα και την 
ευπρεπή εμφάνιση των πολιτιστικών -αθλητικών εγκα¬ 
ταστάσεων και του εξοπλισμού τους. 

4) Ελέγχει και επιμελείται της καλής λειτουργίας των 
οργάνων γυμναστικής, των ηχητικών συστημάτων, των 
εν γένει φορητών ή σταθερών εξαρτημάτων που χρη¬ 
σιμοποιούνται στους χώρους εκδηλώσεων. 

5) Προετοιμάζει τις εγκαταστάσεις για τη διεξαγω¬ 
γή πολιτιστικών και αθλητικών γεγονότων με την το¬ 
ποθέτηση και επίβλεψη λειτουργίας του αντίστοιχου 
εξοπλισμού. 

6) Επιβλέπει την εκτέλεση των εργασιών του γραφείου 
που ανατίθεται σε τρίτους και μεριμνά για τις διαδικα¬ 
σίες παραλαβής τους. 

7) Προσδιορίζει τις προμήθειες των υλικών που είναι 
αναγκαία για τη λειτουργία των εγκαταστάσεων και 
εισηγείται στο αρμόδιο Τμήμα για την προμήθειά τους. 

8) Ευθύνεται για την φύλαξη, συντήρηση, επισκευή του 
υλικού και μέσων εξοπλισμού όλων των πολιτιστικών- 
αθλητικών χώρων του Ν.Π. 

9) Μεριμνά για τον προγραμματισμό και την υλοποί¬ 
ηση όλων των εργασιών συντήρησης και αποκατάστα¬ 
σης βλαβών των κτιριακών και ηλεκτρομηχανολογικών 
εγκαταστάσεων του Ν.Π. (εκπόνηση με προσωπικό του 
τμήματος ή ανάθεση σε τρίτους) 

10) Μεριμνά για τη συντήρηση και τη διατήρηση σε 
καλή κατάσταση του οπτικοακουστικού εξοπλισμού του 
Νομικού Προσώπου που προορίζεται για την οργάνωση 
εκδηλώσεων, καθώς και για τη μεταφορά, προετοιμασία 
και εγκατάσταση του στους χώρους των εκδηλώσεων. 

11) Διατηρεί φυσική αποθήκη υλικών και εξοπλισμού 
και κατανέμει στους χώρους το αναγκαίο υλικό. 

12) Μεριμνά για το σωστό χειρισμό και την αξιοποίηση 
των εργαλείων και γενικά του τεχνικού εξοπλισμού που 
χρησιμοποιεί το γραφείο. 

13) Παρακολουθεί τη λειτουργία των παραρτημάτων 
τα οποία ανήκουν διοικητικά στο Ν.Π. 

14) Συγκροτεί, οργανώνει και διοικεί συνεργεία αμέσου 
επέμβασης σε περιπτώσεις επειγόντων περιστατικών 
εκτός προγράμματος. 


15) Φροντίζει για την ύπαρξη στις πολιτιστικές-αθλη- 
τικές εγκαταστάσεις του κατάλληλου εξοπλισμού και 
μέσων για την παροχή πρώτων βοηθειών στους ευρι¬ 
σκόμενους στους χώρους άθλησης. 

16) Διατηρεί φυσική αποθήκη υλικών και εξοπλισμού 
και κατανέμει στους χώρους το αναγκαίο υλικό. 

17) Τηρεί ενημερωτικά μητρώα για όλες τις εγκατα¬ 
στάσεις και το υλικό. 

18) Καταρτίζει ετήσιο απολογισμό λειτουργίας του 
γραφείου με ποσοτικά και ποιοτικά κριτήρια και ειση- 
γείται στο Δ/ντη τις απαραίτητες ενέργειες για την 
αναβάθμιση των υπηρεσιών του. 

ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 
Αρθρο 8 

Διοίκηση - Εποπτεία - Συντονισμός 

1. Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο 
του Δήμου Ηλιούπολης, από το οποίο εξαρτάται και 
εποπτεύεται, όπως ορίζεται ειδικότερα από τις κείμενες 
διατάξεις. 

2. Των υπηρεσιών του Νομικού Προσώπου προίσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3. Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή παραρτημάτων των διαφόρων υπηρεσιών 
του Νομικού Προσώπου. Τα παραρτήματα αυτά ανή¬ 
κουν διοικητικά στις αντίστοιχες υπηρεσίες του Νομικού 
Προσώπου. Εφόσον στις αποκεντρωμένες υπηρεσίες οι 
παρεχόμενες υπηρεσίες είναι κοινωνικού χαρακτήρα 
(όπως αθλητικές ή πολιτιστικές δραστηριότητες κ.λπ.), 
συγκροτούνται, με απόφαση του Διοικητικού Συμβου¬ 
λίου του Νομικού Προσώπου, αντίστοιχες άμισθες επι¬ 
τροπές, στις οποίες συμμετέχουν τουλάχιστον δύο (2) 
εκπρόσωποι των χρηστών των παρεχομένων υπηρεσιών 
και ένας υπάλληλος της αποκεντρωμένης υπηρεσίας, 
οριζόμενος από τον Πρόεδρο του Διοικητικού Συμβου¬ 
λίου του Νομικού Προσώπου, ως πρόεδρος. Οι επιτρο¬ 
πές αυτές εισηγούνται για την καλύτερη λειτουργία, 
διαπιστώνουν τυχόν προβλήματα που δημιουργούνται 
και διατυπώνουν σχετικές προτάσεις στο Διοικητικό 
Συμβούλιο του Νομικού Προσώπου για την καλύτερη 
εξυπηρέτηση των κατοίκων. 

4. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσης του έργου του Νομικού Προσώπου, 
είναι δυνατός ο ορισμός, με απόφαση του Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημά- 

των που αφορούν περισσότερες διοικητικές ενότητες 
του Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ρτο)©οΐ πιαπαρθΓδ) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 9 

Κανονισμοί Λειτουργίας των Υπηρεσιών 
Με απόφαση Δ.Σ. μετά από εισήγηση των αρμοδίων 
προϊσταμένων καθορίζονται κανονισμοί λειτουργίας 
επιμέρους υπηρεσιών (κανονισμός λειτουργίας Δημο¬ 
τικού Κολυμβητηρίου, Βιβλιοθήκης κ.λπ.). 

Άρθρο 10 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 
Συμβούλιο Προγραμματισμού/Συντονισμού Υπηρεσιών 
Το Συμβούλιο αποτελεί συμβουλευτικό όργανο της 
διοίκησης και όργανο προγραμματισμού, συντονισμού 
και παρακολούθησης του έργου των υπηρεσιών του Ν.Π. 

Στο Συμβούλιο μετέχουν ο Πρόεδρος, οι Διευθυντές 
και οι προϊστάμενοι των Τμημάτων. Στο Συμβούλιο μπο¬ 
ρεί να συμμετέχουν κατά περίπτωση και άλλοι, όπως 
αιρετοί και υπηρεσιακά στελέχη. 

Πρόεδρος του Συμβουλίου είναι ο Πρόεδρος, ο οποίος 
με αποφάσεις του καθορίζει τον τρόπο λειτουργίας του 
Συμβουλίου. Γραμματέας του Συμβουλίου είναι στέλε¬ 
χος που ορίζει ο Πρόεδρος. 

Στόχος του Συμβουλίου είναι η συμβολή του στην 
αποτελεσματική και παραγωγική λειτουργία του Ν.Π. 
και ειδικότερα ο προγραμματισμός και ο απολογισμός 
της δραστηριότητας του Ν.Π., καθώς επίσης η αλλη- 


ΚΑΤΗΓΟΡΙΑ ΠΕ 

ΥΠΗΡΕΤΟΥΝ 

ΚΕΝΕΣ 

ΝΕΕΣ 

ΠΕ Διοικητικών 

1 

0 

0 

ΠΕ Διοικητικών-Οικονομικών 

0 

2 

0 

ΠΕ Μηχανολόγων-Ηλεκτρολόγων 

0 

1 

0 

ΠΕ Επικοινωνίας και ΜΜΕ 

0 

1 

0 

ΠΕ Πληροφορικής 

0 

1 

0 

ΠΕ Νοσηλευτικής 

0 

1 

0 

ΠΕ Βιβλιοθηκονομίας 

0 

1 

0 

ΠΕ Εικαστικών Τεχνών 

0 

1 

0 

ΠΕ Φυσικής Αγωγής και Αθλητισμού 

2 

4 

0 

ΠΕ Θεατρικών Σπουδών 

0 

0 

2 

ΠΕ Μουσικών Σπουδών 

0 

0 

2 

ΣΥΝΟΛΑ 

3 

12 

4 


2. Στην κατηγορία Τεχνολογικής Εκπαίδευσης υπάγονται οι εξής κλάδοι και προβλέπονται αντίστοιχα οι πα¬ 
ρακάτω θέσεις: 


λοενημέρωση και η οριζόντια συνεργασία μεταξύ των 
υπηρεσιών και η επίλυση συγκεκριμένων προβλημάτων. 

Μεταξύ των θεμάτων που συζητούνται στο Συμβούλιο 
περιλαμβάνονται: 

Τα περιοδικά προγράμματα δράσης και οι δραστηρι¬ 
ότητες των επιμέρους υπηρεσιών του Ν.Π. 

Οι κατανομές έργων και ευθυνών στις διοικητικές 
ενότητες και ο συντονισμός αυτών 

Η πρόοδος των επιμέρους δραστηριοτήτων/ενεργειών 
των προγραμμάτων δράσης. 

Η επισήμανση προβλημάτων στην πορεία εκτέλεσης 
των προγραμμάτων δράσης και η λειτουργία των υπη¬ 
ρεσιών του Ν.Π., με στόχο την αναζήτηση και συμφωνία 
λύσεων και την εισήγηση σχετικών αποφάσεων προς 
τα πολιτικά όργανα του Ν.Π. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 
Άρθρο 11 

Α. ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο Π.Δ. 
37α/1987, στο Π.Δ. 22/1990 και στο Π.Δ. 50/2001, όπως 
εκάστοτε ισχύουν. 

1. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΤΕ 

ΥΠΗΡΕΤΟΥΝ 

ΚΕΝΕΣ 

ΝΕΕΣ 

ΤΕ Διοικητικών - Λογιστών 

1 

0 

0 

ΤΕ Νοσηλευτών 

0 

1 

0 

ΤΕ Βιβλιοθηκονομίας 

1 

0 

0 

ΣΥΝΟΛΟ 

2 

1 

0 

3. Στην κατηγορία Δευτεροβάθμιας Εκπαίδευσης υπάγονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΔΕ 

ΥΠΗΡΕΤΟΥΝ 

ΚΕΝΕΣ 

ΝΕΕΣ 

ΔΕ Διοικητικών 

0 

1* 

0 

ΔΕ Διοικητικών - γραμματέων 

0 

1* 

0 

ΔΕ Τεχνιτών συντηρητή χλοοτάπητα 

0 

1* 

0 

ΔΕ Τεχνιτών/Συντηρητών Κτιρίων 

0 

1 

0 

ΔΕ Εφαρμοσμένων τεχνών 

0 

1 

0 

ΔΕ Ηλεκτρολόγων 

1 

0 

0 

ΔΕ Τεχνικός Δομικών Έργων/ 
Ηλεκτρολογικού/Ηλεκτρολογίας 

0 

1 

0 

ΔΕ Δασκάλων Χορού 

0 

0 

1 

ΔΕ Ναυαγοσώστης 

0 

0 

1 

ΔΕ Συντηρητής Πισίνας 

0 

0 

1 

ΣΥΝΟΛΑ 

1 

6 

3 


(* Προστέθηκαν τρεις επιπλέον θέσεις λόγω συνταξιοδότησης υπαλλήλων) 

4. Στην κατηγορία Υποχρεωτικής Εκπαίδευσης υπάγονται οι εξής κλάδοι και προβλέπονται αντίστοιχα οι πα¬ 
ρακάτω θέσεις: 


ΚΛΑΔΟΙ ΥΕ 

ΥΠΗΡΕΤΟΥΝ 

ΚΕΝΕΣ 

ΝΕΕΣ 

ΥΕ Προσωπικού Καθαριότητας 

0 

8* 

0 

ΥΕ Εργατών Γενικών Καθηκόντων 

0 

7 

0 

ΥΕ Εργατών 

0 

2 

0 

ΣΥΝΟΛΑ 

0 

17 

0 


(* Προστέθηκε μια επιπλέον θέση λόγω συνταξιοδότησης υπαλλήλου) 

Β. ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


1. Προβλέπονται οι παρακάτω θέσεις που καλύπτονται από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωποπαγείς. Οι θέσεις αυτές καταργούνται όταν κενωθούν με 
οιονδήποτε τρόπο: 


ΚΑΤΗΓΟΡΙΑ ΕΙΔΙΚΟΤΗΤΑ 

ΘΕΣΕΙΣ 

ΠΕ Διοικητικών 

3 

ΠΕ Φυσικής Αγωγής 

2 

ΠΕ Φυσικής Αγωγής/Προπονητής Κολύμβησης 

2 

ΤΕ Βιβλιοθηκονόμων 

1 

ΔΕ Διοικητικών 

3 

ΔΕ Χειριστών Η/Υ 

2 

ΔΕ Μουσικών (μαέστρος χορωδίας), μερικής απασχόλησης, 3,5 ώρες ημερησίως 

1 

ΔΕ Μουσικών μερικής απασχόλησης, 4 ώρες εβδομαδιαίος 

1 

ΔΕ Τεχνιτών Ζωγράφων, μερικής απασχόλησης, 3,5 ώρες ημερησίως 

2 

ΔΕ Τεχνιτών θεάτρου, μερικής απασχόλησης, 3,5 ώρες ημερησίως 

1 

ΔΕ Τεχνιτών Αγιογραφίας, μερικής απασχόλησης, 3,5 ώρες ημερησίως 

1 

ΥΕ Συνοδός/υπεύθυνη δημοσίων σχέσεων 

1 

ΥΕ Φυλάκων 

2 

ΥΕ Προσωπικό Καθαριότητας 

1 

ΣΥΝΟΛΟ 

23 


Γ. ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Προβλέπονται σαράντα (40) θέσεις προσωπικού με σύμβαση εργασίας ιδιωτικού δικαίου ορισμένου χρόνου, 
διαφόρων ειδικοτήτων για την αντιμετώπιση εποχιακών ή άλλων περιοδικών ή άλλων πρόσκαιρων αναγκών καθώς 
και για κάλυψη αναγκών λόγω αντιτίμου. 

Ο αριθμός και η ειδικότητα των προσλαμβανομένων κάθε φορά ατόμων θα καθορίζεται με απόφαση του Δι¬ 
οικητικού Συμβουλίου του Ν.Π. 

ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 
Αρθρο 12 

Προϊστάμενοι Υπηρεσιών 

Προϊστάμενοι των Διευθύνσεων και Τμημάτων της οργανωτικής δομής του Νομικού Προσώπου του Πολιτιστικού 
Αθλητικού Οργανισμού Δήμου Ηλιούπολης (Π.Α.Ο.Δ.ΗΛ.) - ΓΡΗΓΟΡΗΣ ΓΡΗΓΟΡΙΟΥ τοποθετούνται, σύμφωνα με τις 
κείμενες διατάξεις, υπάλληλοι των ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 

Διεύθυνση Πολιτισμού - Αθλητισμού 

ΠΕ Διοικητικού, ΠΕ Διοικητικού - Οικονομικού, ΠΕ Μηχανολό- 
γων-ηλεκτρολόγων, ΠΕ Πληροφορικής, ΠΕ Νοσηλευτικής, 

ΠΕ Επικοινωνίας και ΜΜΕ, ΠΕ Φυσικής Αγωγής, ΠΕ Βιβλιοθηκο- 
νόμος, ΠΕ θεατρικών Σπουδών, ΠΕ Εικαστικών Τεχνών, 

ΠΕ Μουσικών Σπουδών, ΤΕ Διοικητικού - Λογιστικού, 


Τμήμα Διοικητικού - Οικονομικού 

ΠΕ Διοικητικού, ΠΕ Διοικητικού - Οικονομικού, 

ΠΕ Πληροφορικής, ΤΕ Διοικητικού-Λογιστικού, ΔΕ Διοικητικών, 

ΔΕ Χειριστών Η/Υ 


Τμήμα Πολιτισμού 

ΠΕ Διοικητικού, ΠΕ Επικοινωνίας και ΜΜΕ, ΠΕ Βιβλιοθηκονομί¬ 
ας, ΠΕ θεατρικών Σπουδών, ΠΕ Εικαστικών Τεχνών, ΠΕ Μουσι¬ 
κών Σπουδών, ΤΕ Διοικητικού-Λογιστικού, ΤΕ Βιβλιοθηκονομίας, 
ΔΕ Διοικητικών, ΔΕ Χειριστών Η/Υ 


Τμήμα Αθλητισμού 

ΠΕ Φυσικής Αγωγής, ΠΕ Νοσηλευτικής, ΠΕ Διοικητικού, 

ΤΕ Διοικητικού-Λογιστικού, ΤΕ Νοσηλευτών, ΔΕ Διοικητικών, 

ΔΕ Χειριστών Η/Υ 


Αυτοτελές Γ ραφείο Επικοινωνίας, 
Δημοσίων Σχέσεων και Χορηγιών. 

ΠΕ Επικοινωνίας και ΜΜΕ, ΠΕ Πληροφορικής, ΠΕ Διοικητικού, 

ΤΕ Διοικητικού-Λογιστικού, ΔΕ Διοικητικού, ΔΕ Χειριστών Η/Υ 


Αυτοτελές Γ ραφείο Λειτουργίας 
Αθλητικών Εγκαταστάσεων. 

ΠΕ Διοικητικού, ΠΕ Μηχανολόγων-ηλεκτρολόγων, ΤΕ Διοικητι- 
κού-Λογιστικού, ΔΕ Ηλεκτρολόγων, ΔΕ Τεχνιτών/Συντηρητών 
Κτιρίων, ΔΕ Τεχνικός ΔομικώνΈργων/Ηλεκτρολογικού/ 
Ηλεκτρολογίας, ΔΕ Διοικητικού, ΔΕ Χειριστών Η/Υ 


ΜΕΡΟΣ 6 

ΤΕΛΙΚΕΣ ΔΙΑΤΑΞΕΙΣ 

Άρθρο 13 
Τελικές διατάξεις 

1. Κατά την έναρξη της ισχύος του παρόντος Οργανισμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις κατά κατηγορία κλάδο και ειδικότητα. 

2. Η κατανομή του προσωπικού στις επί μέρους οργανικές μονάδες γίνεται με απόφαση του Προέδρου του 
Διοικητικού Συμβουλίου, λαμβάνοντας υπόψη τις λειτουργικές ανάγκες των μονάδων, τα προσόντα, την πείρα 
και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών Υπηρεσιών αρχίζει από τη δημοσίευσή του στην Εφημερίδα 
της Κυβερνήσεως, οπότε παύει να ισχύει κάθε προηγούμενη σχετική απόφαση. 

Άρθρο 14 
Κάλυψη δαπάνης 

Από την απόφαση αυτή προκαλείται δαπάνη ύψους 
430.000,00 € για το τρέχον έτος 2014 (1/6/2014 έως 
31/12/2014) που θα καλυφθεί από τους Κ.Α. 15/6011, 
15/6021, 15/6041, 15/6051, 15/6052, 15/6054, 00/6117 του 
προϋπολογισμού του Νομικού Προσώπου. 


Για τα επόμενα έτη προκαλείται ετήσια δαπάνη ύψους 
860.000,00 € περίπου η οποία θα προβλέπεται στους 
αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μα'ίου 2014 

Ο Γ ενικός Γ ραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: όί1ρ://νννννν.β1.9Γ - β-αιαϊΙ: ννθόπΐ33ί6Γ.6ί@βΙ·9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































